นำสินเร่งขยายธุรกิจ 4ปีปั๊มเบี้ย4พันล้าน
นำสินประกันเดินเครื่องเต็มสูบคลอดแผน 4 ปี ทำเบี้ย 4,000 ล้าน หวั่นถูกกลืน
4 มิ.ย. 2558

นำสินประกันเดินเครื่องเต็มสูบคลอดแผน 4 ปี ทำเบี้ย 4,000 ล้าน หวั่นถูกกลืน
นายสมบุญ  ฟูศรีบุญ  กรรมการผู้อำนวยการ บริษัท นำสินประกันภัย เปิดเผยว่า บริษัทได้วางแผนระยะยาว 4 ปีข้างหน้า ต้องทำเบี้ยให้ได้ถึง 4,000 ล้านบาท เพื่อให้มีขนาดธุรกิจที่ใหญ่พอสมควรและอยู่ในธุรกิจต่อไปได้อย่างมั่นคงและต้องมีส่วนแบ่งการตลาดเพิ่มขึ้นมาติดอันดับ 1 ใน 20 ให้ได้ จากปัจจุบันอยู่อันดับที่ 31
“เราต้องเตรียมตัวไว้ เพราะถ้าเราเล็กเกินไปต้องถูกกลืนแน่ ดังนั้น ในช่วงอีก 4-5 ปีข้างหน้านี้เราจะขยายตัวอย่างรุนแรง  โดยปีนี้ตั้งเป้าทำเบี้ย 2,500 ล้านบาท ปี 2559 เบี้ย 3,000 ล้านบาท ปี 2560 เบี้ย 3,500 ล้านบาท และในปี 2561 จะมีเบี้ย 4,000 ล้านบาท ซึ่งปัจจุบันเงินกองทุนเราสูงมากถึง 600% จากที่กฎหมายกำหนดไว้ 140% สามารถขยายธุรกิจได้ถึง 4,000-5,000 ล้านบาท โดยไม่ต้องเพิ่มทุน” นายสมบุณ กล่าว
สำหรับกลยุทธ์หลักยังเน้นลูกค้ารายย่อย เพื่อกระจายความเสี่ยง คาดว่าจทำให้ปีนี้มีเบี้ยรถยนต์ 85% และเบี้ยที่ไม่ใช่รถยนต์หรือนันมอเตอร์ 15% แต่อนาคตตั้งเป้าในอนาคตต้องปรับลดสัดส่วนเบี้ยรถยนต์ลงมาให้เหลือ 75% และเบี้ยนันมอเตอร์ 25%